20 lig beseer toe trein in Bellville-stasie ontspoor | Netwerk24
Man vas wat swanger vrou vermoor
'n Man is vir die moord op 'n swanger vrou van Kaapstad in hegtenis geneem, het die Wes-Kaapse polisie Saterdag bevestig.
'Samewerking vat transito-rooftogte vas'
Die SBV- veiligheidsmaatskappy sê hy en ander veiligheidsmaatskappye het kragte saamgesmee om 'n assosiasie met die fokus op die bekamping van transitorooftogte op die been te bring.
Polisie hoop iemand sal gemaskerde aanvaller herken
Die polisie het foto's uitgereik van die vermeende aanvaller wat die Kaapstadse prokureur Jakes van der Merwe (53) vroeër vandeesmaand in Kaapstad geskiet het in die hoop dat iemand die man sal herken.
Seer maak sterk, leer Murray in nagmerrie-2019
By 'n Olimpiese Spele is 'n vierde plek gewoonlik die een posisie wat elke atleet tot elke prys wil vermy. Maar vir Richard Murray het sy vierde plek in Rio de Janeiro vier jaar gelede soos 'n oorwinning gevoel.
Haaie maak dit 3 uit 4 op toer
As jy drie van jou vier toerwedstryde wen selfs al lol jou dissipline en sukkel jy met vaste fasette so onbetroubaar soos 'n ANC-lid, kan jy maar trots voel.
Die All Blacks se eie 'Mannetjies'
Die All Blacks se eie Mannetjies Roux het hierdie week verjaar.
Soms moet bestaande polis vervang word
Hoe gemaak as jy 'n bestaande polis met 'n nuwe een wil vervang? Charné van der Walt gee raad.
Fondse kap gedwonge belegging in Eskom
Dis glad nie so eenvoudig om van private pensioenfondse te verwag om in Eskom te belê nie.
Met kos breek sy grense af
Gedryf deur nuuskierigheid en volharding het Cass Abrahams 'n naam vir haarself gemaak as die gesig van die Kaaps-Maleise kookkuns. Maricelle Botha het onlangs saam met haar gaan kosmaak om meer oor haar passie vir dié eg Suid-Afrikaanse kooktradisie uit te vind.
50 Jaar gelede in Die Burger | 28 Februarie 1970
Vier beweerde moordenaars en nog drie mans wat van ernstige misdade beskuldig word, het gisteroggend uit die hofselle in Goodwood ontsnap.
Met gebede en ou stokke
As kind was hy in 'n weeshuis langs 'n gholfbaan. Later was hy 'n gholfjoggie op die einste baan. Nog later was hy 'n hawelose. Maar nou, dekades later, gaan Llewellyn Barnes deelneem aan die professionele Senior-Sonskynreeks. Ischke van Eeden het by hom gaan inloer.
Klassieke musiek vir fynproewers en avontuurlustiges
Vernuwing op wye fronte wag op liefhebbers van klassieke musiek in Gauteng. Paul Boekkooi lys sy voorkeurkonserte vir Maart.
Dans Dans Lisa reik ná jare weer album uit
Bouwer Bosch en Deon Meiring, die musiekduo Dans Dans Lisa, het ná 'n stilte van sewe jaar onverwags 'n kortalbum uitgereik. Bosch vertel vir Christiaan Boonzaier die album "Skrikkeljaar" is in net vier dae geskryf en opgeneem – en dit sluit 'n liedj
Gewilde 'Toks en tjops' het nie plek vir prima donnas
Met die tiende reeks van die gewilde kykNET-geselsprogram Toks en tjops wat onlangs begin het, onthou Toks van der Linde, die aanbieder en oud-Springbokrugbyspeler, sy aanvanklike benadering: Daar is geen plek vir prima donnas nie.
Bederf jouself op dié ekstra dag
Vandag is 'n spesiale dag wat net elke vierde jaar 'n draai maak – skrikkeldag. Wêreldwyd is daar allerlei snaakse bygelowe en tradisies wat hand aan hand gaan met 29 Februarie.
Tussen treine in Viëtnam
Die Reunification Express is 'n simbool van Viëtnam se herlewing ná dekades van konflik en oorlog. Iga Motylska klim op en volg die kronkelpad deur die land se geskiedenis.
20 lig beseer toe trein in Bellville-stasie ontspoor
Deur Meghan Lawrence 12 September 2019 07:47
'n Trein op die noordelike lyn uit die Kaapstadse middestad het in Bellville se stasie ontspoor. Minstens 20 passasiers is vir ligte beserings behandel.
MetroRail het die voorval op Twitter bevestig en gesê pendelaars moet hulle op erge vertragings voorberei aangesien van die treine op hierdie lyn tydelik opgeskort is. Van die treine word egter op ander lyne aangewend.
Volgens Riana Scott, MetroRail-woordvoerder, het drie treinwaens aan Kuilsrivier se kant in Bellville se stasie oorkant platform 11 ontspoor.
"Die twee passasierswaens en enjin het Donderdag omstreeks 06:08 ontspoor," het sy gesê.
Scott het gesê treine wat na Wellington en Kraaifontein gaan, word deur Monta Vista herlei, terwyl die Lavistown-lyn tydelik opgeskort is. Sy het gesê pendelaars kan verwag dat hul treine met minstens 'n uur vertraag sal wees.
Lede van MetroRail, die polisie en die nooddienste is op die ongelukstoneel om die passasiers te help.
Scott het gesê dit sal ure neem om die ontspoorde trein te verwyder. Die omvang van die skade is nog nie vasgestel nie.
?? #NorthernLineCT #ReRoutingAs from outbound T3509 is re-routed to operate via MonteVistaLineCT due to derailment of T3202 at Bellville Station. All inbound trains from Wellington to Cape Town will operate as normal route via Salt River.